དོན་ཚན་བཞི་པ།རང་སྐྱོང་ལྗོངས་ཀྱིས་ཁྲིམས་འཛིན་དཔྱད་སྡོམ་ལས་སྒོ་གཉེར་མཁན་གྱི་དཔྱད་སྡོམ་ཚན་པ་དང་དཔྱད་སྡོམ་པར་ཐོ་འགོད་དོ་དམ་བྱེད་པའི་ལམ་ལུགས་ལག་བསྟར་བྱེད་རྒྱུ།རྩ་འཛུགས་གང་འདྲ་ཞིག་དང་མི་སྒེར་སུ་ཞིག་ཡིན་རུང་རང་སྐྱོང་ལྗོངས་མི་དམངས་སྲིད་གཞུང་ཁྲིམས་འཛིན་སྲིད་འཛིན་སྡེ་ཚན་ནས་ཐོ་འགོད་བྱས་མེད་པར་ཁྲིམས་འཛིན་དཔྱད་སྡོམ་གྱི་བྱེད་སྒོ་སྤེལ་མི་ཆོགམི་དམངས་ཞིབ་དཔྱོད་ཁང་དང་སྤྱི་བདེ་ལས་ཁུངས།རྒྱལ་ཁབ་བདེ་འཇགས་ལས་ཁུངས་བཅས་ཀྱིས་མྱུལ་ཞིབ་ལས་ཀའི་དགོས་མཁོར་གཞིགས་ནས་བཙུགས་པའི་ཁྲིམས་འཛིན་དཔྱད་སྡོམ་ཚན་པ་དང་དེའི་དཔྱད་སྡོམ་པར་སྙན་དཔོད་ཐོ་འགོད་ལམ་ལུགས་ལག་བསྟར་བྱེད་རྒྱུ།ངེས་པར་དུ་རྒྱལ་ཁབ་ཀྱི་འབྲེལ་ཡོད་གཏན་འབེབས་གཞིར་བཟུང་དཔྱད་སྡོམ་ལས་སྒོ་གཉེར་དགོས་པ་ལས་སྤྱི་ཚོགས་ལ་ཕྱོགས་ནས་མངགས་བཅོལ་རིགས་ཀྱི་ཁྲིམས་འཛིན་དཔྱད་སྡོམ་ལས་སྒོ་གཉེར་མི་ཆོགམི་དམངས་ཁྲིམས་ཁང་དང་ཁྲིམས་འཛིན་སྲིད་འཛིན་སྡེ་ཚན་ནང་དཔྱད་སྡོམ་ཚན་པ་འཛུགས་མི་ཆོགབཅའ་ཁྲིམས་དང་ཁྲིམས་སྲོལ་ནང་ལོགས་སུ་གཏན་འབེབས་བྱས་ཡོད་པ་ཕུད།